CELEX: 32015D1990
Language: lv
Date: 2015-10-26 00:00:00
Title: Padomes Lēmums (Euratom) 2015/1990 (2015. gada 26. oktobris), ar ko apstiprina to, ka Eiropas Komisija Eiropas Atomenerģijas kopienas vārdā noslēdz Nolīgumu, ar kuru turpina Starptautiskā Zinātnes un tehnoloģijas centra darbību

6.11.2015   
            
            
               LV
            
            
               Eiropas Savienības Oficiālais Vēstnesis
            
            
               L 290/8
            
         PADOMES LĒMUMS (EURATOM) 2015/1990
   (2015. gada 26. oktobris),
   ar ko apstiprina to, ka Eiropas Komisija Eiropas Atomenerģijas kopienas vārdā noslēdz Nolīgumu, ar kuru turpina Starptautiskā Zinātnes un tehnoloģijas centra darbību
   EIROPAS SAVIENĪBAS PADOME,
   ņemot vērā Eiropas Atomenerģijas kopienas dibināšanas līgumu un jo īpaši tā 4. pantu un 101. panta otro daļu,
   ņemot vērā Eiropas Komisijas priekšlikumu,
   tā kā:
   
               (1)
            
            
               Padome 2013. gada 21. oktobrī pilnvaroja Komisiju sākt sarunas, lai noslēgtu Nolīgumu, ar kuru turpina Starptautiskā Zinātnes un tehnoloģijas centra darbību, starp Eiropas Savienību un Eiropas Atomenerģijas kopienu (“Euratom”), darbojoties kā vienai Pusei, Amerikas Savienotajām Valstīm, Armēnijas Republiku, Gruziju, Japānu, Kazahstānas Republiku, Kirgizstānas Republiku, Korejas Republiku, Norvēģijas Karalisti un Tadžikistānas Republiku (“nolīgums”).
            
         
               (2)
            
            
               Minētās sarunas ir veiksmīgi pabeigtas, un nolīgums tika parafēts 2015. gada 22. jūnijā.
            
         
               (3)
            
            
               Nolīgums attiecas arī uz jautājumiem, kas ir Euratom kompetencē.
            
         
               (4)
            
            
               Par jautājumiem, uz kuriem attiecas Līgums par Eiropas Savienību un Līgums par Eiropas Savienības darbību, nolīguma parakstīšanai ir paredzēta atsevišķa procedūra.
            
         
               (5)
            
            
               Būtu jāapstiprina tas, ka Komisija noslēdz nolīgumu Euratom vārdā attiecībā uz jautājumiem, kas ir Euratom kompetencē,
            
         IR PIEŅĒMUSI ŠO LĒMUMU.
   1. pants
   Ar šo tiek apstiprināts tas, ka Eiropas Komisija Eiropas Atomenerģijas kopienas vārdā noslēdz Nolīgumu, ar kuru turpina Starptautiskā Zinātnes un tehnoloģijas centra darbību (1).
   2. pants
   Šis lēmums stājas spēkā tā pieņemšanas dienā.
   
      Briselē, 2015. gada 26. oktobrī
      
         
            Padomes vārdā –
         
         
            priekšsēdētāja
         
         F. MOGHERINI
      
   
   
      (1)  Nolīguma teksts tiks pievienots Padomes Lēmumam par to, lai Savienības vārdā noslēgtu Nolīgumu, ar kuru turpina Starptautiskā Zinātnes un tehnoloģijas centra darbību.